MIT olimlari: bitta pivo zavodi butun shahardagi suvni og‘ir metallardan tozalashga qodir

Massachusets texnologiya instituti (MIT) qoshidagi Bit va atomlar markazi tadqiqotchilari faol bo‘lmagan xamirturush ichimlik suvi manbalaridan qo‘rg‘oshinni olib tashlashning samarali va arzon usuli bo‘lishi mumkinligini aniqladi.

Ushbu xamirturushning bir grammi besh daqiqadan kamroq vaqt ichida 12 milligrammgacha qo‘rg‘oshinni tozalashi mumkin.
Biroq bu jarayonda ishlatiladigan xamirturush hujayralari faol bo‘lmagani va quritilganligi sababli ular tirik biomassadan farqli o‘laroq ko‘p parvarish qilishni talab qilmaydi,
Aksincha, materiallarni faol ushlab turish uchun ozuqa moddalari va quyosh nurini talab qiladi.
Tadqiqot guruhi shaharning butun suv ta’minotini tozalash uchun Bostondagi bitta pivo zavodidan tashlab yuborilgan xamirturush chiqindisi yetarli ekanligini hisoblab chiqdi.
Bunday to‘liq barqaror tizim nafaqat suvni tozalash, balki ishlab chiqarish chiqindilarini yo‘q qilish muammosini ham hal qiladi.
Olimlarning fikriga ko‘ra, xamirturush kadmiy va mis kabi boshqa og‘ir metallarni olib tashlash uchun ham ishlatilishi mumkin.
Avvalroq O‘zbekistonda mahalliy pivo va tabiiy vinolarni reklama qilishga qisman ruxsat berilgani haqida xabar berilgan edi.